《书怀二首》
宋代·郭印

奔走尘埃内，拘挛筦库间。
是心能旷适，何地不清閒。
有客劝投绂，无钱堪买山。
尚怜耽寸禄，理乱亦相关。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。